Яҙыусы үҙенең бөтә аңлы тормошо дауамында социал-демократик партия ағзаһы — һәм уның сафында 1976 йылдан һуң да ҡала. Ә йәшлек осоронан бирле хәтерендә тотҡан идеалдарҙан алыҫлашҡанға күрә, Линдгрен ҡаршы сығыш яһаған. Әгәр ҙә билдәле яҙыусы булып китмәгән булһа, ниндәй юлды һайлауы тураһында һорағас, ул бер ниндәй икеләнеүһеҙ социал-демократик хәрәкәттең башланғыс дәүерендә ҡатнашыр инем тигән. Был хәрәкәтенең ҡиммәттәре һәм идеалдары — гуманизм менән бергә — Астрид Линдгрендың характерында нигеҙ ролен үтәгән. Уға хас тиң хоҡуҡлылыҡҡа ынтылыш һәм кешеләргә хәстәрлекле мөнәсәбәт яҙыусыға уның йәмғиәттәге юғары урыны арҡаһында төҙөлгән барьерҙарҙы еңергә ярҙам итте. Ул барыһына ла, швед премьер-министрымы, сит ил дәүләте башлығымы йәки үҙенең китаптарын уҡыусы-баламы, бер төрлө йылы һәм ихтирамлы мөрәжәғәт иткән. Икенсе төрлө әйткәндә, Астрид Линдгрен үҙенең ҡараштарына ярашлы йәшәй, шуға ла Швецияла ла, унан ситтә лә һоҡланыу һәм ихтирам үҙәгендә булған.